soe waer hij dat ghethoenen conste dat de voirs sake daer voirt gehandelt
soude werden Ende al wt alsoe dat de voirs willem alligen mochte enighe
possessie dat hoepte hij dat hem gheen onstade doen en soude aen tpongelt
ende heerlicheit mer den tsijs kende hij hem voer alle vonissen gemerct
dat hij sijn heerlich van m gened he te leene hielde ende in m gened
hen leene gheen possessie en wae dwelc hij oec boet te thoene ende
dies wae hij getroest tot den vonisse hier op verantwerde hem de voirs
willem ende dede seggen dat hem de voirs aensprake gheen onstade
doen en soude ende reden waerbij want de voirs henric ende sijn
vorden tvoirs bedrijf van rechte van goeden ende ontgoeden gehadt
ghebruyct en gepossesseert hadden ende den xsten peninc van pont
ghelde daer af alsme enighe goede cochte of vercochte gehadt en
gehave over xxx oft over xxxv oft over xl jair ende daghe en
dat dat waer wae dat boet de voirs willem te thoene ende metten
mynsten daer hij mede liden mochte inden rechte seggende voert waert
alsoe dat yemaden rechts gebrake vanden goeden daer op de voirs
henric sine tsijs hief dat dat voir sine meye ende late geschien
soude ende oft sijs niet wijs en waen dat sij dan te loeven ten hoode
comen souden ende alse enighe goedinghen voir de voirs meye ende
late geschieden dat sij gewonnlic waen te loeven te come ende
dragent voir de scepen van loeven om dat voirt van hen beseghelt
te worden ende dat boet de voirs willem oec te thoene hoepte
ende seyde soe waer hij dit gethoene conste dat hij inde possessie
vanden voirs bedrive van rechte te doen ende vanden poutghelde
blive soude ende dat de voirs raes hem met sulken besceide daer
uut niet ween en soude gemerct dat hij niet en bode te thoene
datment van hem te leene houdende wae oft dat hij in sijn leenboec
gescreve stont oft dat yemant van hem te leene ontfangen hadde
oft man daer af geweest wae noch seyde de voirs willem wairt
also dat hem dese pointen te cleyn waen des hij hoopt dat met
en es soe boot hij oft de voirs henr hoir behout te doen oft de ghene
die dat sculdich wae te doen alsoe dat nae den rechte der stat van
loeven behoen soude mer hij hoepte dat hijs niet en behoefde welc
behout hij oec verclaerde inden rechte hier op worden de scepen
van loeven gemaent vanden meye die wijsden voir een vonisse
want hen de voirs ptien thonis vermete hadden dat begden sij aen
te hoen ende daen teynden recht ende dbehout dat de voirs willem
geboden hadde dat behielden sij te henwaert Ten daghe van thoenisse
thoende de voirs raes dat den voirs tsijs van daelhem inder prochie
van heevle wae gelegen voirt thoende hij met goeden mane daer
af deen was jan dierix geheten v vander monicken dat de abdt